cyanic-selkie/wikianc huggingface dataset:
קריסטן ולקר
קריירה
ולקר מייצגת את MSNBC בתדרוכי העיתונות היומיים בבית הלבן, וכן מדווחת בשידור חי על תוכניות שונות בערוץ. לעיתים גם מלאה את מקומם של מגישי תוכניות. ב-ינואר 2020 הודיעה NBC כי ולקר תהפוך למגישה קבועה במהדורת השבת של התוכנית 'Today' לצדו של פיטר אלכסנדר. לראשונה הופיעה ולקר כמגישה ב-11 בינואר 2020.
ב-2 בספטמבר 2020 הודיעה הוועדה המארגנת את העימותים הנשיאותיים כי ולקר תנהל עימות נשיאותי בין דונלד טראמפ לג'ו ביידן. העימות היה מיועד להיות השלישי בסדרת עימותי הבחירות לנשיאות ארצות הברית 2020 אך בעקבות הידבקותו של טראמפ בנגיף הקורונה בוטל העימות השני והעימות האחרון התקיים ב-22 באוקטובר בנאשוויל, טנסי בהגשתה.
חיים אישיים
ולקר נשואה לג'ון יוז, מנהל שיווק. השניים נישאו ב-4 במרץ 2017 בפילדלפיה.
תיאטרון ארקל
תיאטרון ארקל (בהונגרית: Erkel Színház) הוא תיאטרון שנמצא בבודפשט ברובע 8. הוא ממוקם בכיכר האפיפיור יוחנן פאולוס השני (כיכר הרפובליקה לשעבר). התיאטרון נבנה בשנת 1911 והיה מוסד עצמאי עד שנת 1951, אז הוצמד לבית האופרה של בודפשט, שלא היה מסוגל לספק את הביקוש הגואה של הציבור להצגות אופרה ומחול. בשנים 1961–1962 הבניין נבנה מחדש, אך כעבור ארבעים וחמש שנים נסגר מסיבות טכניות. מאז 1 במרץ 2013 הוא פועל שוב כ"תיאטרון הקאמרי של בית האופרה", ועם 2,400 המושבים שלו הוא התיאטרון הקבוע הגדול ביותר בהונגריה. כל מתכנניו ורבים מאוד משוכריו, מנהליו ומנצחיו היו יהודים.
היסטוריה
בכיכר קלמן טיסה דאז, בשנת 1911, נפתח התיאטרון ב-8 בדצמבר. בהתחלה היו בו 3,167 מקומות ישיבה שצומצמו מאוחר יותר ל-2,400 מקומות. מאז ועד היום זהו בניין התיאטרון הגדול ביותר בהונגריה ונקרא בפתיחתו בשם "אופרת העם" (Népopera).
תוכניות הבניין הוכנו מטעם "חברת המניות של אופרת העם" (Népopera Részvénytársaság) על ידי האדריכלים דז'ה יאקאב, מרצל קומור וגזה מרקוש. הקרקע הוחכרה לחברת המניות על ידי עיריית בודפשט ללא תשלום למשך חמישים שנה עם דרישות תוכן מחמירות. ההסכם כלל:
התיאטרון הושלם תוך זמן קצר ביותר (9 חודשים). הבמה הייתה ברוחב 14 מטר ובגובה 8.5 מטר, עם מרחב אחורי מרווח ומצויד בציוד הטכנולוגי המתקדם ביותר לתקופתו. למוסד היה גם עוגב. בכניסה לתיאטרון היה אזור הקבלה מרווח (40 × 10 מטר). האודיטוריום הפוריטני עוטר רק בציור קיר גדול אחד, יצירתו של ברטלן פור. התאורה הייתה בעוצמה של 40,000 נרות.
ההפעלה הכלכלית של המוסד הייתה האתגר הרציני בארבעת העשורים הראשונים לקיומו. הדיירים התחלפו בתדירות גבוהה, העירייה נאלצה לוותר מספר פעמים על הקונספט האמנותי המקורי, לתקופות קצרות או ארוכות יותר.
אופרת העם
בשנת 1911 ייסד דז'ה מרקוש את להקת אופרת העם בה הוא היה גם המנהל עד 1914. הוא הבטיח שירות מעולה למי שקנה כרטיסים לאודיטוריום הענק. מחיר הכרטיסים היה חלק קטן מזה של תיאטראות שדרת אנדראשי (כמו בית האופרה למשל). ניתן היה לרכוש כרטיסים למקומות הטובים ביותר ב-3 כתרים, בשורות האחרונות של התאים בקומה הראשונה המחיר היה 50 קרויצר (חצי כתר). במשך שלוש שנים נאסר על החברה להעלות את מחירי הכרטיסים.
בהצגת הפתיחה ניצח מנהל התיאטרון בעצמו את פתיחת האופרה "לאסלו הוניאדי" של פרנץ ארקל. העונה הראשונה כללה שלוש אופרות של ורדי – הטרובדור, ריגולטו, לה טרוויאטה, של רוסיני – הספר מסביליה, והאופרטה של רוברט פלנקט – פעמוני קורנוויל. הופעות האורח של להקות יוקרתיות העשירו את הרפרטואר העשיר מאוד של התיאטרון. בעונה הראשונה הופיע במקום הבלט הרוסי וגם תיאטר אן דר וין. מנצחי ההרכב היו פרנץ להאר ואוסקר סטלה. העונה הסתיימה בסדרה ייחודית שהציגה כמעט את כל יצירת ואגנר. השתתפו בה זמרי וגנר נודעים ותזמורת ה"הופתיאטר" של דסאו. הושמעו האופרות טבעת הניבלונג, כמו גם לוהנגרין, טנהויזר, ההולנדי המעופף, טריסטן ואיזולדה ואמני השירה מנירנברג.
גם בעונה השנייה היו בתוכנית בעיקר אופרות פופולריות. בין האופרטות הושמע "גשם הזהב" בהצלחה הגדולה ביותר, יצירתו הראשונה של בלה זרקוביץ. האופרטה הועלתה 70 פעמים בתיאטרון.
האירוע הגדול ביותר בעונה השלישית היה הצגת הבכורה של האופרה הגרנדיוזית של וגנר פרסיפל (1 בינואר 1914). הניצוח על התזמורת והמקהלה בוצע על ידי פריץ ריינר. דז'ה מרקוש, המנהל, עזר בחזרות. הבמאי היה אדולף מראי והזמר הראשי היה זמר האופרה הגרמני גאורג אנתס.
אנתרופולוגיה חברתית
אנתרופולוגיה חברתית היא תחום באנתרופולוגיה, אשר חוקר את ההתנהגות החברתית כפי שהיא באה לידי ביטוי בצורות ממוסדות. כלומר, כפי שהחברה ממסדת אותה: במסגרת המשפחה, במסגרת קבוצות או כתות שונות, שבטים שונים, קשרי דם בין בני-אדם וארגונים פוליטיים.
תיאטרון ארקל
אופרת העם
חברת תיאטרון הקומדיה של בודפשט ולהקתו של גזה שבשטין הופיעו בקביעות.
בית התרבות ההונגרית
בין 1940 לבין 1945 התיאטרון פעל כמוסד לתרבות עממית בניהולה של העירייה. סדרות של הצגות נערכו בתיאטרון על ידי בית האופרה והתיאטרון הלאומי של בודפשט, אך נערכו גם ערבי ספרות וקונצרטים.
אנתרופולוגיה חברתית
אנתרופולוגיה חברתית מתעניינת במוסדות בין אם בדוגמאות הנ"ל או כללים וחוקים. אנתרופולוגים חברתיים יכולים לחקור מוסדות אלו בהווה או לחקור חברות היסטוריות. קיים דמיון בין אנתרופולוגיה חברתית לסוציולוגיה בתחום זה, אך אנתרופולוגיה חברתית חוקרת בתוך מקרה המחקר עצמו: המוסד או הכת עצמה וכמעט ולא עושה השוואה בין המוסדות (מה שמעניין את הסוציולוגיה).
תיאטרון ארקל
בית התרבות ההונגרית
משנת 1946 שימש התיאטרון כבית קולנוע במשך שנתיים.
כחלק מבית האופרה
משנת 1948 ואילך הוצגו בתיאטרון שוב הצגות תיאטרון, כולל כמה אופרות. בשנת 1951 התיאטרון הגיע לפיקוחו של בית האופרה של בודפשט. בשנת 1953 הוא קיבל את השם "תיאטרון ארקל" לזכרו של המלחין ההונגרי פרנץ ארקל. בין 1980 לבין 1984, במהלך שיפוץ ושחזור בנין בית האופרה של בודפשט, נערכו כל הופעות האופרה רק בתיאטרון ארקל.
הצגות בכורה בלתי נשכחות של תיאטרון ארקל:
סגירה ופתיחה מחדש
ב־7 ביוני 2007 הבניין התמלא לאחרונה בקונצרט פרידה. הוא נסגר לכמעט שש שנים. היו דיבורים גם על הריסה, אך בסופו של דבר הוחלט לשפצו. הופעת הפתיחה הייתה ב-1 במרץ 2013, בהופעה משותפת של הבלט הלאומי ההונגרי, הבלט של גיור והבלט של פץ', מופע בשם: Pas de Trois 13.
פסגת אנקומפגרה
פסגת אנקומפגרה (באנגלית: Uncompahgre Peak) היא הפסגה השישית בגובהה ברכס הרי הרוקי שבאמריקה הצפונית ובמדינת קולורדו בארצות הברית. גובה ההר 4,365 מטרים מעל פני הים. הפסגה היא הנקודה הגבוהה ביותר ברכס הרי סן חואן, חלק מהרי הרוקי, והנקודה הגבוהה ביותר באגן הניקוז של הנהר קולורדו ומפרץ קליפורניה. הפסגה שוכנת באזור הפתוח אנקומפגרה (Uncompahgre Wilderness), בצפון רכס הרי סן חואן, בצפון מחוז הינסדייל, כ-11 קילומטרים מערבית לעיירה לייק סיטי (Lake City).
הפסגה היא רמה נרחבת, המתרוממת כ-500 מטרים מהאגנים האלפיניים הרחבים המקיפים אותה. המדרונות הדרומים, המזרחיים, והמערביים אינם תלולים במיוחד, אבל במדרון הצפוני יש צוק תלול בגובה 210 מטרים. כמו כל הפסגות בהרי סן חואן, מקורה של הפסגה געשי, אבל היא אינה הר געש. סוג הסלע אינו מתאים לטיפוס, ולכן לא ניתן לטפס לפסגה מהצד הצפוני.
הנתיב הפופולרי לטיפוס על פסגת אנקומפגרה הוא שביל השירות מספר 239 מהיער הלאומי אנקומפגרה המתחיל בסופו של כביש נלי קריק (Nellie Creek Road), מזרחית-דרום-מזרחית לפסגה. כביש נלי קריק היא דרך המותאמת לרכבי שטח שאליה ניתן להגיע מכביש הנסון קריק (Henson Creek Road), כ-6.5 קילומטרים מערבית ללייק סיטי. השביל לפסגה הוא שביל הליכה מאומצת העולה לגובה של 890 מטרים בדרך בת שישה קילומטרים. השביל מגיע לפסגה בצורה מפותלת, מתחיל במזרח, עובר על הרכס שכיוונו דרום, ומסיים במדרון המערבי של הרמה בפסגה.
שם הפסגה מגיע מהמילה אנקומפגרה (Uncompaghre) בשפת יוט המתורגם בצורה חופשית ל"מים מלוכלכים" או "מעיין מים אדומים" וקרוב לוודאי שהשם מתייחס למעיינות החמים הרבים באזור יוראי בקולורדו.
Live à Paris
Live à Paris (באנגלית: Live in Paris, ובעברית: בהופעה חיה מפריז) הוא אלבום ההופעה השלישי של הזמרת הקנדית סלין דיון. אלבום ההופעה יצא לאור ב-21 באוקטובר 1996, על ידי חברות התקליטים קולומביה רקורדס ואפיק רקורדס.
עם יציאתו נכנס אלבום ההופעה אל המקום הראשון במצעד האלבומים של קוויבק.
רקע והפקה
אלבום ההופעה צולם והוקלט באוקטובר 1995, בפריז שבצרפת. במהלך ההופעה ביצעה דיון להיטים שונים כדוגמת "", "", "" ולהיטה "The Power of Love".
איגוד תעשיית ההקלטות הצרפתי העניק לאלבום ההופעה את תואר הפלטינה הכפולה על מכירות של למעלה מ-686,700 עותקים במדינה.
אלפא רומיאו ג'וליה (2015)
אלפא רומיאו ג'וליה (באיטלקית: Alfa Romeo Giulia) היא מכונית מנהלים קומפקטית במרכב סדאן, בעלת חמישה מקומות ישיבה, שמיוצרת על ידי אלפא רומיאו משנת 2015. היא נחשפה ביוני 2015 והגיעה לישראל ב-15 בספטמבר 2016.
היא משתמשת בשם של האלפא רומיאו ג'וליה שיוצרה בין השנים 1962–1978.
באפריל 2022 הודיעה אלפא רומיאו כי הדור השני של הג'וליה יהיה חשמלי בלבד.
מפרט טכני
הג'וליה משווקת עם שלושה מנועים.
מתיחת פנים שנת 2019
בנובמבר 2019 חשפה אלפא רומיאו מתיחת פנים לג'וליה. מתיחת הפנים כללה שינוי טכנולוגי ועיצובי בתא הנוסעים, העיצוב החיצוני לא שונה וכן בתחום ההנעה אין כל שינוי.
פנים המכונית שודרגה בהתאם להערות שאלפא רומיאו קיבלה עליה, ממשק המולטימדיה הוחלף בממשק חדש ומעודכן עם גרפיקה מעודכת ובקוטר 8.8 אינץ', השימוש בסיבי פחמן הוגבר באזור הדשבורד והקונסולה המרכזית.
אלפא רומיאו ג'וליה QV
ה-QV היא גרסת הביצועים לגרסה הבסיסית, הכוללת עיצוב ספורטיבי יותר ומתלים בכיול ספורטיבי ומנוע משופר ויותר וחזק, המנוע הוא מנוע בנזין V6 צילינדרים בנפח 2.9 ליטר בי-טורבו המספק 510 כ"ס ב-6,500 סל"ד ומומנט מרבי של 61.1 קג"מ בין 2,500 ל-5,500 סל"ד. תיבת הילוכים ידנית בעלת שישה הילוכים. עם המנוע הזה התאוצה מ-0 ל-100 קמ"ש בתוך 3.9 שניות והמהירות מרבית עומדת על 307 קמ"ש. (המנוע מיוצר ומשווק לאלפא רומיאו על ידי פרארי).
במאי 2020 חשפה אלפא רומיאו את מתיחת הפנים לאלפא רומיאו סטלביו QV יחד עם הג'וליה QV. מתיחת הפנים כללה עיצוב ספורטיבי יותר וכיול חדש למתלים, מולטימדיה חדשה ושדרוג של תא הנוסעים.
אלפא רומיאו ג'וילה ולוצ'ה
היא גרסה המעוצבת בהשראת ה-QV וכוללת עיצוב ספורטיבי יותר ואפשרות לשני מנועים חזקים יותר אחד בנזין המספק 280 כ"ס או דיזל המספק 210 כ"ס. שני המנועים הם עם הנעה כפולה ומצוידים במערכת דריפט המעבירה 100% מהמומנט לציר האחורי בכדי לאפשר דריפט חלק. היא הוצגה בתערוכת הרכב של פריז באוקטובר 2016.
אלפא רומיאו ג'וליה GTA
היא גרסת הביצועים הגבוהים לגרסת ה-QV ומיועדת למסלול. היא משווקת בשתי גרסאות, אחת הגרסה הרגילה הכוללת את מנוע הטווין טורבו המספק 510 כ"ס אך כאן הוא מספק 540 כ"ס והתאוצה אורכת 3.6 שניות במקום 3.9 שניות, השנייה נקראת GTAm, זו גרסה מכוונת למסלול עם פחות משקל וכלוב התהפכות. שתי הגרסאות כוללת מושבי מרוץ ובגרסת ה-GTAm במקום המושבים האחוריים יש מטף כיבוי אש כנהוג ברכבי מסלול ומקום לקסדות. בנוסף משקל הגרסאות הופחת עקב שימוש בקרבון על מכסה המנוע ושאר החלקים החיצוניים של המכונית, לשתי הגרסאות כנף אחורית גדולה מאחור. היא נחשפה במרץ 2020.
מכירות גלובליות
להלן נתוני המכירות בארצות הברית, אירופה וישראל.
השחר הזהוב
השחר הזהוב (ביוונית: Χρυσή Αυγή, בכתב לטיני: Chrysi Avgi) הוא ארגון פלילי ומפלגה יוונית נאו-נאצית לאומנית ימנית־קיצונית בראשותו של ניקולאוס מיכלוליאקוס.
היסטוריה
בשנת 1980 הקים מיכלוליאקוס הקים את יסודות של מה שיהיה ברבות הימים השחר הזהוב. בשנת 1991 הפכה התנועה לארגון בולט, ובשנת 1993 נרשמה כמפלגה. בשנת 2005 התנועה הפסיקה באופן זמני את פעולותיה הפוליטיות, אך במרץ 2007 ערכה את הקונגרס ה־6 של המפלגה וחידשה את פעילותה הפוליטית.
בבחירות לפרלמנט ההלני שהתקיימו ביוני 2012, המפלגה זכתה ב-18 מושבים, כ־6% מקולות הבוחרים.
בשנת 2012 הכריזה המפלגה על החייאת "רעיון יוון הגדולה" ועל הכוונה לחדש את האימפריה הביזנטית על ידי יצירת מדינה יוונית-נוצרית שבירתה קונסטנטינופול (איסטנבול).
בספטמבר 2013, בעקבות רצח ראפר המזוהה עם השמאל על ידי פעיל המפלגה, החלו ביוון הפגנות כנגד המפלגה וקריאות להוציאה מחוץ לחוק. המשטרה החלה בחקירה כנגד המפלגה, במהלכה פשטה על ביתו של מיכלוליאקוס ומצאה נשק, תחמושת וכסף רב. לאחר מכן עצרה מספר בכירים לרבות מנהיג המפלגה מיכלוליאקוס וארבעה חברי פרלמנט נוספים בחשד לחברות בארגון פשיעה.
אירועי אלימות נוספים נקשרו לשם המפלגה. בנוסף נודע מקרה במסיבת עיתונאים של המפלגה, כשחברי המפלגה אילצו כתבים לעמוד לכבוד כניסתו של מיכלוליאקוס.
בשנת 2020 נעצרו עשרות מחברי המפלגה. בית המשפט קבע כי המפלגה פעלה כארגון פשע, וחבריה הואשמו בעבירות רצח, ניסיון לרצח ותקיפה אלימה של מהגרים ושל אנשי שמאל. על חברי המפלגה והנהגתה נגזרו עונשי מאסר של עד 13 שנה.
"גרעין קפריסין"
בראשית שנות ה-2000 ייסד חריסטוס חריסטו, שהיה גם חבר מפלגת השחר הזהוב היוונית, את "השחר הזהוב: הגרעין הקפריסאי" כתנועה חוץ-פרלמנטרית בקפריסין. בשנת 2008 נאסר על התנועה להשתמש בשם והיא החליפה את שמה ל"החזית העממית הלאומית". פעילותה בזירה הציבורית התרכזה בפעילות נגד הגירה של מוסלמים מקפריסין הצפונית. ב-2011 הפכה למפלגה פוליטית. בבחירות 2021 הכפילה המפלגה את כוחה ביחס לבחירות 2016 והפכה לרביעית בגודלה בבית הנבחרים של קפריסין.
הגדרות התנועה
השחר הזהוב מוגדרת כ"התנועה הלאומית העממית" וכ"הלאומנים הבלתי מתפשרים". מיכלוליאקוס תיאר את שחר הזהוב כמתנגדת ל"מה שנקרא ההשכלה" ולמהפכה התעשייתית. מבחינה דתית, הם תומכים גם בהלניזם ובכנסייה היוונית האורתודוקסית.
לעיתים קרובות מאוד ראשי המפלגה נוהגים להתבטא בבוטות כנגד מהגרים ומזדהים עם המשטר הטוטליטרי של יואניס מטאקסס, דעות אשר מזוהות כפשיזם מודרני. לא מעט אנשי-תקשורת מזהים את "השחר הזהוב" כמפלגה נאו-נאצית.
הדיוויזיה ה-300 (ורמאכט)
הדיוויזיה ה-300 (בגרמנית: Divisionsstab z.b.V. 300), שכונתה גם דיוויזיית הרגלים "דבריץ" (בגרמנית: Infanterie-Division "Döberitz") הייתה דיוויזיה של הוורמכאט במהלך מלחמת העולם השנייה.
היסטוריה
הדיוויזיה הוקמה ב-1 במאי 1944, על בסיס דיוויזיית השדה של הלופטוואפה ה-13. הדיוויזיה לחמה בגזרה הצפונית כחלק מקבוצת ארמיות צפון, ולאחר מכן כחלק מקבוצת ארמיות קורלנד, ועם כניעת כיס קורלנד ב-9 במאי 1945 נלקחו שרידי הדיוויזיה לשבי.
Live and Well
Live and Well (בעברית: הופעה חיה וטובה) הוא אלבום הופעה חיה של הזמרת דולי פרטון, אשר יצא ב-14 בספטמבר 2004 והוקלט ב-12 וב-13 בדצמבר 2002 בסיבוב ההופעות שלה "Halos & Horns Tour", כאשר האלבום מתעד את הופעות אלו.
ביקורות
וויל האריס מ-PopMatters כתב: "בניגוד לאלבומי הופעה חיה אחרים זוהי מזכרת ראויה לאחד מההופעות שלה. ברור שמדובר בבשורה טובה עבור מעריציה שרבים מהם כנראה לא צפו בהופעה לאור העובדה שבאותו סיבוב הופעות היא ביצעה 14 הופעות אך יש במופע עליות ומורדות".
דייוויד מקפרסון ממגזין Exclaim! כתב: "האלבום מאשר שמוזיקלית ופיזית פרטון היא פשוט זה. גם אחרי שהיא מתקרבת לגיל 60 היא עדיין נראית צעירה ומלאת אנרגיה כמו תמיד".
כריסטופר גריי מהעיתון The Austin Chronicle כתב: "משעמם כתמיד, הלעג של פרטון מהנה כמו המוזיקה שלה, נדוש יותר מכל דבר אחר, מלא בביקורת".
Never Before
Never Before הוא שיר מאת להקת הרוק הבריטית דיפ פרפל שיצא לאור כסינגל במרץ 1972, ולאחר מכן באלבום Machine Head בדצמבר.
השיר הוא הסינגל היחידי מהאלבום מלבד Smoke on the Water, שאף הוא יצא כסינגל. הלהקה הפיצה עם השיר וידאו קליפ.
השיר כמעט ולא מבוצע על ידי הלהקה בהופעותיה החיות, וההקלטה היחידה של השיר בביצוע חי הוא באלבום ההופעה "Deep Purple in Concert". השיר בוצע במסע ההופעות שהלהקה ערכה לכבוד האלבום "Machine Head", שם ביצעה את כל שירי האלבום.
לשיר בוצעו גרסאות כיסוי על ידי אמנים שונים, ביניהם גרי בארדן, Kings of Chaos ו-Out of Phase.
הדיוויזיה ה-303 (ורמאכט)
דיוויזיית הרגלים ה-303 (בגרמנית: 303. Infanterie-Division), שכונתה גם דיוויזיית הרגלים "דבריץ" (בגרמנית: Infanterie-Division "Döberitz") הייתה דיוויזיה של הוורמכאט במהלך מלחמת העולם השנייה.
היסטוריה
דיוויזיית הרגלים דבריץ הוקמה באזור האימונים הצבאי דבריץ ב-31 בינואר 1945. בתחילה, הדיוויזיה לא נשאה מספר סידורי, אך לבסוף הוקצה לה המספר 303. מטה הדיוויזיה גויס ממטה דיוויזיית הייעוד המיוחד ה-611, והמפקד הראשון של הדיוויזיה היה רודולף היבנר.
שלושת רגימנטים הגרנדירים כללו שני גדודים כל אחד, ואילו רגימנט הארטילריה כלל ארבע סוללות.
במרץ 1945, הדיוויזיה הוקצתה להקורפוס ה-101 תחת הארמייה התשיעית, חלק מקבוצת ארמיות ויסלה. עד אפריל, הדיוויזיה הועברה לקורפוס הפאנצר אס אס ה-11, גם הוא חלק מהארמייה התשיעית. החל מה-9 במרץ 1945, על הדיוויזיה פיקד קצין בדרגת אוברסט בשם הנס-וולפגנג שונמן.
באפריל 1945, בסיום הקרב על רמת זלו, נלכדה הדיוויזיה בכיתור קרב האלבה ולאחר מכן נאלצה להיכנע.
אורוויל
אוֹרוֹוִיל (Auroville, "עיר השחר", על שם המוֹרֶה שְׁרִי אוֹרוֹבִּינְדוּ) הוא ישוב עירוני בדרום מזרח הודו, כ-6 ק"מ צפונית לפודוצ'רי, במדינת טמיל נאדו, אשר נוסד בשנת 1968. היישוב קם כמרכז רוחני ומתגוררים בו 2,814 תושבים (נכון ל-2018) החיים בשיתוף רעיוני ואקולוגי. העיר היא מעין קיבוץ גלויות של אנשים מכל קצוות תבל, שבאו לחיות חיי שיתוף, פשוטים ושונים מחייהם הקודמים. בעיר יש תושבים שהגיעו מכ-35 מדינות. כ-900 מהם הודים. כ-15% דוברי השפה הצרפתית וכ-15% דוברי גרמנית, השאר ממדינות אחרות. כ-35 ישראלים העובדים וגרים במקום, כחברים בעלי זכויות וחובות. חלקם מגיעים כמתנדבים כדי ללמוד ללא שכר. אורוויל נחשבת עיר בינלאומית, למרות גודל אוכלוסייתה. אורוויל נהגתה על ידי ההודי שרי אורובינדו, הנחשב בעיני תלמידיו למורה רוחני והוקמה על ידי "האם" מירה אלפסה, יהודיה צרפתייה שהייתה בת זוגו הרוחנית של אורובינדו וממשיכת דרכו. עם מותו בשנת 1950 הנהיגה את האשראם על שמו. לילה אחד חלמה חלום בו קיבלה הוראה לבנות עיר שחזונה הוא אחדות. לכן חשבה שכל תושביה יראו עצמם כבעלי יעוד רוחני.
מבנה, חלוקה ליישובים, פרנסה
העיר נבנתה בצורה של גלקסיה, אשר במרכזה הוקם המקדש הרוחני העגול והזהוב, הנקרא "מטרימאנדיר", וממנו יוצאות מעין קרניים המחלקות את העיר לאזורים רבים ושונים של התנסויות מדעיות חקלאיות תעשיות, אזורי אירוח, מגורים, תרבות ו"אזור בינלאומי". יש בה יותר מתשעים יישובים קטנים, העוטפים את העיר, בדומה למערכות של השמש בגלקסיה. היא נראית יותר כמו קיבוץ של עמים בינלאומיים ופחות כערים המוכרות לנו במערב.
היישובים נוצרו לפי חלוקה של נושאים ועניין: ישוב אמנים, ישוב אקולוגיה, ישוב מדיטציה, ישוב חקלאות, ישוב פיתוח וקידמה, ישוב חינוך, וכדומה. ליישובים ניתנו שמות יפים ברוח המקום, "אחווה" (Fraternity) ו"שאיפה" (Aspiration), ואחרים נקראו בשמות: "Fertile", "Nine Plams", "Meadow", "Forecomers".
המקום בנוי על שטח כפרי גדול, חלקו מיוער, ומוקף בחוות חקלאיות. העיר מחולקת לאזורים, ב"אזור הירוק" התושבים מתקיימים מחקלאות אורגנית, ייעור, מכירת כלי מוזיקה הנבנים במקום, מכירת פרויקטים בהודו הקשורים במוזיקה ובכלים המקוריים שנבנו באורוויל, בנייה באמצעות עצי במבוק, אירוח תיירים ועוד. יש גם כמה מפעלי תעשייה המבוססים בעיקר על אנרגיה לא מזהמת (אנרגיה סולרית, טורבינות רוח ודומיהם). וכמו כן, מפעל לייצור גבינות גורמה, מרכז לרפואה אלטרנטיבית, משרד ארכיטקטים, מרפאת שיניים, מסעדות ובתי קפה, מאפיות וסוכנות נסיעות. חדרי האוכל המשותפים מספקים ארוחות צהריים צמחוניות לחברים (תמורת נקודות) ולאורחים בתשלום.
מרכז התבוננות
במרכז העיר נמצא ה"מטרימאנדיר", המרכז הרוחני, (המקדש של האם), מבנה ובו חדרים המיועדים להתבוננות ומדיטציה. המבנה מעוצב ככדור זהב ענק המוקף בגנים. בתוך כדור הזהב יש אולם בגובה של כ-30 מטר שקירותיו לבנים. באמצע האולם ממוקם כדור הקריסטל המלאכותי גדול, דרכו עוברת קרן שמש אחת שמאירה את כל החלל.
אידיאל
בחזונה, כתבה "האם": מדובר במקום בטקס העלייה על הקרקע השתתפו נציגים מ־124 מדינות. כל אחד מהם הביא חופן אדמה מארצו, ועל תלולית העפר המשותפת נוסדה אורוויל, ברוח חזונה של "האם", המייסדת והמנהיגה הרוחנית מירה אלפסה, שהלכה לעולמה ב-1973. אישיותה וכתביה היו ועודם התשתית הרעיונית להקמת היישוב ולדרך ניהולו.
עיר השחר מעוררת בתושבים הדרים בה תקווה שהרעיון הקהילתי המיוחד הזה יעלה אור על האנושות כולה ויאיר את העולם בהבנה שאפשר לגשר על פערי התרבויות והבדלי הדתות.
לכן, הקהילה העמידה בפני עצמה את המטרה לתרום מהידע מהניסיון ומהיכולת שלה למען תושבי הודו השכנים. עצם בואם ממדינות מפותחות מאפשר להם להעניק, ללמד, ללמוד מהמקומיים ולהוסיף מהידע שלהם - הכול בהתאם למוכר להם ממדינותיהם. בעיר מתקיימים גם קורסי יוגה, מדיטציה, מסג' תאילנדי ועוד במתכונת חד פעמית, שבועית או חודשית. ביישוב יש סוג של שיתופיות מגובשת אך היא שונה מזו המוכרת לנו בקיבוץ הישראלי. עצם המשכיות הקיום של העיר עד כה מוכיחה כי לפחות חלק מהרעיון הצליח וכי תרומתה לאזור נמשכת. באוורויל נוצרו קשרים בין אנשים שונים מרקע חברתי-דתי שונה שחיים בה יחדיו. חלק ניכר של מימוש האידיאל הוא התנדבות. הכוונה לכל סוג של עבודה התנדבותית במקום ובכל התחומים הקיימים. אפשרות זו מקנה למבקר היכרות מקרוב ולימוד תהליכים פנימיים של עבודת הקהילה בתחומים השונים.
ביקורת
המבקרים טוענים כי בעצם מדובר באנשים "לבנים" שחיים על חשבון ההודים המקומיים, במסווה של רעיון שיתופי:
סדהנא פורסט (Sadhana Forest), הצד הישראלי
בעיירה חיים גם כמה ישראלים שהתקבלו כחברים לכל דבר. בשנת 2004 הגיעו הזוג יורית ואבירם רוזין עם בתם הקטנה אושר לאורוויל. אבירם הוא פסיכולוג קליני ויורית אדריכלית. כאן בנו את Sadhana Forest הממוקם במרחק כמה קילומטרים מהמקדש, ודי מבודד משאר הקבוצות. בבואם היה זה מדבר שממה, כאשר מירב הקרקע האיכותית נדדה בשיטפונות לאגם הרחוק. השטח כולל 90 הקטארים של יער נטוע. הזוג עובד רק בחומרים טבעיים בכל תחומי החיים: אוכל, מקלחות, חימום מים, שירותים וכדומה. והמקום אקולוגי ושומר סביבה. לאחר תקופה מסוימת, מאחר שהמקומיים החלו להבין מהי משמעות שתילת עצים לשם אגירת המים והפיכת קרקע מדברית שוממת לקרקע פורייה, החלו להצטרף מתנדבים מקומיים ולאחר מכן מתנדבים מכל העולם. המטרות העומדות בפניהם, שתילת עצים, כולל עצי פרי העשויים לשרת את האוכלוסייה המקומית, אגירת המים ושימור הקרקע. הפרחת השממה, הפיכת המדבריות והאזורים הצחיחים לאזורים של חיים, כולל בעלי חיים המצטרפים, כמובן מאליו. במהלך השנים הצטרפו כ-7,000 מתנדבים, בערך 1,000 מתנדבים הצטרפו כל שנה, לתקופות קצובות. בכל תקופה חיים במקום כ-100 עד 200 מתנדבים. המתנדבים לומדים לחיות בתנאים פשוטים ביותר, וכן אין לעשן במקום, אין לשתות אלכוהול (המתנדבים מתחייבים לא לשתות גם מחוץ למתחם) ואיסור מוחלט על כל שלל סוגי הסמים. הרעיון כולל גם יצירת תנאי חיים המבוססים על עבודה עצמית על מנת להפחית הוצאות. לדוגמה, החשמל נוצר במקום באמצעות אופניים יוצרי חשמל, שהמתנדבים מפעילים תוך כדי ביצוע תרגילי ספורט וכושר. הבתים בנויים באמצעות עצי במבוק חזקים, אותם הם מקבלים מתעשיית הבמבוק באורוויל השכנה. בנוסף, המקום אירח במשך העשור האחרון כ-1,000 ילדים. הזוג הקים בהאיטי מרכז דומה וגם אליו החלו להגיע מתנדבים רבים. בהאיטי נשתלו עד כה כ-80,000 עצי פרי למאכל התושבים. ועתה החלו להקים מרכז דומה בקניה שם זכו לתמיכה של האומות המאוחדות. ניתן לבקר במקום כל יום שישי באמצעות אוטובוסים היוצאים מאורוויל בשעה 16.00, המארחים מעניקים עוגות טבעוניות וארוחת ערב צמחונית על חשבונם. פעילותם הכוללת מבוססת על תרומות.
בשנת 2014 אוריאל זוהר העביר סדנאות לתיאטרון רפואי-שמשי בסדהנא פורסט ובאולמות של אורוויל עצמה, וכן העלה באורוויל את הצגתו סרפיטה עם ברברה היימן, עיבוד של שניהם לרומן של אונורה דה בלזק.
1945 בגרמניה
1945 בגרמניה הייתה השנה בה ציינה 74 שנות לאום.
סקירה כללית
שנת 1945 התאפיינה במחיקה של האידאולוגיה מהתודעה של הגרמני הפשוט, כיוון שהוטל עליו להישרד. המוסדות החברתיים קרסו. בתי ספר ואוניברסיטאות נסגרו או נהרסו פיזית. רשויות השלטון חדלו מלהתקיים. המשטרה התפוררה והפשיעה גאתה. הגרמני הפשוט לא חשב על אידאולוגיה בשנה זו, אלא רק כיצד להגן על קורת הגג, כיצד להשיג את מנת הלחם הבאה ומה עלה בגורל יקיריו. ערים רבות חרבו והמאבק על מזון ועל אמצעי חימום גרם לגרמני הממוצע להתבצר ביחידה המשפחתית שלו – או במה שנשאר ממנה – ולהתנכר לזולת, עד כדי איבה.
כל גרמני רביעי איבד בן משפחה. גרמנים רבים איבדו את כל משפחתם. רבע מהילדים הגרמנים לאחר המלחמה היו ללא אבות. כ-12 מיליון גרמנים איבדו את כל רכושם או נעקרו לנצח מבתיהם במזרח (פרוסיה, שלזיה, חבל הסודטים) שסופחו לפולין ולצ'כיה.
1.6 מיליון חיילים גרמנים נפלו בשבי הסובייטי. לפחות 700,000 מהם נספו בשבי. רבים מהשבויים היו צעירים שגויסו כצעד של יאוש ל"פולקס-שטורם" (Volks-Sturm), יחידות של נערים שגויסו בחודשים האחרונים של המלחמה. אלו ששרדו בלחימה שהו בשבי הסובייטי פרק זמן ארוך בהרבה מאשר החודשים המעטים שבהם היו בשורות ההיטלריוגנד או ה"פולקסשטורם" - חיילים מבוגרים ששירתו במשמר המולדת הגרמני (ראו הקרב על ברלין). הם שבו לגרמניה מרירים ומוכים. חוויית ההתבגרות הדומיננטית שלהם לא הייתה הפאר, העוצמה והגאווה הנאציים - אלא תקופת השבי.
במקרים רבים, אותם המנהיגים הנאציים שקראו ללחימה ללא פשרות ולהחזקת מעמד בערים הגרמניות עד המוות, הם אלה שנטשו ראשונים את שדה המערכה ונמלטו. עקב כך, האמון של העם בהנהגה צנח לרמה אפסית. כל הסמלים הנאציים סולקו, כל בכירי המפלגה ופקידיה המחוזיים נעלמו. חששותיהן של בעלות הברית מארגון מחתרת נאצית עממית שבה יפעלו עשרות מיליוני גרמנים - התבדו. כל מחשבה אידאולוגית נדחקה מפני הצורך למצוא פחם להסקה, בגדים ומזון. 1945 הייתה "שעת האפס" (Stunde Null) של התודעה הקולקטיבית בגרמניה, של התודעה הפוליטית וההומניסטית וכן של הספרות, האמנות והתרבות. הטראומה שידע העם הגרמני, תחושת הבגידה של ההנהגה והתחושה של אוזלת היד - כל אלה הובילו למחיקה מוחלטת של הנאציזם משדרות העם.
טראומת התבוסה שינתה את גרמניה באופן קיצוני. אם את התבוסה במלחמת העולם הראשונה ראו הגרמנים כבגידה של כוחות חיצוניים ופנימיים, מכיוון שעם כניעת גרמניה לא עמד ולו חייל זר אחד מבעלות הברית על אדמתה, הרי שהחלטת בעלות הברית בוועידת קזבלנקה לפיה גרמניה תיכנע ללא תנאי הובילה לכיבוש כל שטחה של גרמניה, ולכך שכל גרמני ראה על סף ביתו חייל זר - סובייטי, אמריקאי, בריטי, צרפתי או כל חייל אחר מבעלות הברית. עקב כך בשנת 1945 הפנימו הגרמנים את תבוסתם כפי שלא קרה במלחמת העולם הראשונה. עוד הפנימו הגרמנים את העובדה ששנות שלטונו הכוחני של היטלר וחייהם כעם אדונים משעבד, תוצאתם הייתה שהאלימות שעד עכשיו שירתה אותם, הופנתה בסופו של דבר כלפיהם. ההתפכחות של שנת 1945 הובילה לשינוי ערכים בחינוך, בפוליטיקה ובתודעה הלאומית הגרמנית. לימים כינו פוליטיקאים והיסטוריונים את 1945 כ"שעת האפס" של גרמניה - המועד שבו "אותחלה" ההיסטוריה הגרמנית ונמחק הנאציזם. על מונח זה נמתחה ביקורת עקב העובדה שבניגוד למה שמשתמע מהמונח, הנאציזם לא נמחק לחלוטין מכלל שדרות החברה, הפוליטיקה והתרבות הגרמניות גם לאחר התבוסה.
הנהגה
ראש המדינה:
קאנצלר גרמניה:
I Knew You Were Trouble
השיר זכה לביקורות חיוביות ממבקרי המוזיקה, ששיבחו את האופי המיינסטרימי שלו, אך ציינו כי ניכר שלסוויפט אין ניסיון רב ביצירת מוזיקת דאבסטפ. הודות להצלחתו המסחרית, הגיע השיר למקום השלישי בשבועו הראשון במצעד "בילבורד הוט 100" האמריקאי. באותו השבוע, נמכרו כ-416 אלף עותקים של השיר. סוויפט הפכה לאמנית הראשונה בהיסטוריה ששניים משיריה מכרו למעלה מ-400,000 עותקים דיגיטליים בשבועות הראשונים שלהם, כאשר השיר שקדם לו היה "We Are Never Ever Getting Back Together". "I Knew You Were Trouble" הוא השיר הארבעה עשר של סוויפט שנכנס לעשרת המקומות הראשונים של המצעד האמריקאי. בינואר 2013, הגיע השיר למקום השני במצעד. בנוסף, הגיע השיר לראש מצעד השירים הדיגיטליים של בילבורד, מצעד שירי הפופ ומצעד שירי הפופ למבוגרים.
רקע ופרסום
במהלך הופעתה בפסטיבל iHeart Radio לשנת 2012 בלאס וגאס, הודיעה סוויפט למגזין רולינג סטון כי היא עתידה להתחיל לחשוף את שירי אלבום האולפן הרביעי שלה, Red, זה אחר זה; "החל מהשבוע אני אתחיל לחשוף מוזיקה חדשה ... אני מאוד רוצה שיישארו הרבה הפתעות לקראת צאת האלבום, כמה שיתופי פעולה שלא דיברו עליהם, וכמה שירים שהופכים את האלבום למאוד ייחודי", הוסיפה. כשדיברה על סיבוב ההופעות לקידום האלבום, הסבירה הזמרת שהיא מרבה לחשוב על הוויזואליה הקשורה לשיר - "איך ננגן את זה בהופעה? איך תהיה התאורה? מה נלבש?", כאשר אחד השירים שהכי סקרנו אותה בהיבט הוויזואלי נקרא, לדבריה, "I Knew You Were Trouble".
"בדיוק עברתי חוויה שגרמה לי לכתוב את השיר הזה. בדיוק כמו לראות מישהו, ולומר לעצמך, 'זה הולך להיות מעניין. זה יהיה מסוכן, אבל אני בכל זאת אכנס לזה' ... אני חושבת שזו הייתה הפעם הראשונה אי פעם ששמתי לב לזה, כשאתה סקרן לגבי משהו שאתה יודע שיכול להיות רע עבורך, אבל אתה יודע שאתה מתכוון ללכת על זה בכל מקרה, כי אם לא, תהיה לך חרטה גדולה יותר על שלא ראית לאן זה ילך ... זה היה לכתוב על משהו שמעולם לא כתבתי קודם".
עם פרסומו בחנות האייטונס, השיר יצא לאור כסינגל השיווקי השלישי מהאלבום ב-9 באוקטובר 2012, כשלפניו יצאו השירים "Begin Again" ו-"Red". מאוחר יותר באותה השנה נשלח השיר לתחנות הרדיו בארצות הברית, והפך לסינגל השלישי מהאלבום, ולסינגל הפופ השני מתוכו, לאחר "We Are Never Ever Getting Back Together". ב-10 בדצמבר 2012, השיר יצא לאור בבריטניה, כסינגל השני מהאלבום. החל מ-13 בדצמבר 2012, ניתן היה לרכוש את העותק הפיזי של הסינגל באתר הרשמי של סוויפט.
בדצמבר 2015, דווח בתקשורת כי "I Knew You Were Trouble" עלה לשירות הזרמת המוזיקה "ספוטיפיי", אם כי הקרדיט וזכויות היוצרים של השיר הוענקו בטעות ללהקה הוולשית לוסטפרופטס ולסולן שלה, איאן ווטקינס. השיר הוסר מהשירות שלושה ימים לאחר מכן.
רייכסטאג (רפובליקת ויימאר)
על פי חוקת ויימאר משנת 1919, הרייכסטאג נבחר כל ארבע שנים בבחירות כלליות, שוות וחשאיות, תוך שימוש בשיטה של ייצוג יחסי באמצעות הצבעה לרשימות-מפלגתיות (ולא ישירות לנציגים). כל האזרחים שהגיעו לגיל 20 הורשו להצביע, כולל נשים, לראשונה, אך למעט חיילים בשירות פעיל. הרייכסטאג הצביע על חוקי הרייך והיה אחראי על התקציב, על ענייני מלחמה ושלום ועל אישור אמנות. הפיקוח על ממשלת הרייך (השרים האחראים על ביצוע החוקים) בוצע אף הוא על ידי הרייכסטאג, אשר בסמכותו היה לפטר שרים בודדים או את הממשלה כולה באמצעות הצבעת אי אמון, ולבטל לפי סעיף 48 לחוקה צווי חירום שהוציא נשיא הרייך. נשיא הרייך יכול היה לפזר את הרייכסטאג לפי סעיף 25 של החוקה, אך רק פעם אחת מאותה הסיבה (כלומר סמכותו לפזר את הפרלמנט הייתה מוגבלת, והוא לא היה רשאי לפזר את הפרלמנט שוב ושוב באותו נימוק).
I Knew You Were Trouble
מילים והפקה
את המנגינה פיתחה סוויפט על פסנתר, וביקשה ממרטין ושלבאק להטמיע אותה בשיר, באופן "כאוטי, כמו הרגש שבה". סוויפט בחרה לשיר את קו הבס של השיר בצורה ספציפית, שאליה תכננו מרטין ושלבאק לשלב מעט צלילים מז'אנר הדאבסטפ. סוויפט, שלא ידעה שהמנגינה שביקשה להוסיף לשיר שייכת למעשה לסוגת הדאבסטפ, נזכרה שהאזינה למוזיקה מאותו הסוג, של הזמר-יוצר הבריטי אד שירן, שניגן את שיריה הפופולריים במועדונים בבריטניה. עם זאת, היא התוודתה כי לא למדה והכירה די את הסוגה.
רייכסטאג (רפובליקת ויימאר)
הרייכסטאג כמוסד חופשי ודמוקרטי חדל מלהתקיים בעקבות העברת חוק ההסמכה משנת 1933 אשר העניק לקנצלר אדולף היטלר את הכוח לנסח ולאכוף חוקים כרצונו. מנקודה זו רואים ברייכסטאג של גרמניה הנאצית, על אף ששמו לא השתנה, גוף שונה - חותמת גומי של הדיקטטורה ולא פרלמנט.
I Knew You Were Trouble
מילים והפקה
"I Knew You Were Trouble" נבדל משירי הקאנטרי האופייניים של סוויפט, ומשלב סוגות שונות בהרכבו, בהן פופ, פופ-רוק, דאבסטפ, אלקטרופופ, דאנס-פופ וטין פופ. ג'ונתן קיף ממגזין Slant ציין כי הבס שבמנגינה "משתלב באופן טבעי בעיבוד הפופ-רוק של השיר ומשפר את ההוק שלו". השיר נכתב בסולם מינור והוא בעל קצב מהיר-בינוני של 154 פעימות לדקה. מנעדה של סוויפט נע בין הצלילים B♭3 ו-E♭5. בבתים ובפזמונים הראשונים, מתקדם השיר אחר המהלך ההרמוני I–V–vi–IV.
רייכסטאג (רפובליקת ויימאר)
תחומי אחריות
הזכויות, החובות ותחומי האחריות העיקריים של הרייכסטאג הוגדרו בחוקת ויימאר:
I Knew You Were Trouble
מילים והפקה
השיר עוסק במערכת יחסים רעלה שהסתיימה, אם כי הפרוטגוניסטית הייתה מודעת לגורל הצפוי לה, ולכן הפרידה הייתה פחות כואבת. לדברי סטפני מרקוס מהפינגטון פוסט, הרגש שבמילותיה של סוויפט מזכיר את הרגש שבשיר "Dear John", שכן אלה בעלי אופי דומה, כמו "And I'll look back and regret how I ignored when they said run as fast as you can" (בעברית: "ואני אסתכל אחורה ואצטער על איך שהתעלמתי כשאמרו לרוץ הכי מהר שאת יכולה"). בשיר מופיעים גם סימנים ליריבות רומנטית, שגורמת בסופו של דבר לסיום היחסים, בשורה "" (בעברית: "הפחד העצוב ביותר הוא שמעולם לא אהבת אותי, אותה, או מישהו ..."). סם לנסקי מ-Idolator הסביר כי המילים נוגעות בסיפור רומנטי מנקודת מבט רחבה יותר, בשונה מהשירים הקודמים שכתבה סוויפט, בהם נזכרים פחות פרטים.
רייכסטאג (רפובליקת ויימאר)
שיטת הבחירות
לכל בוחר היה קול אחד. ההצבעה התבצעה באמצעות פתקי הצבעה ברמת מחוז בחירה. מספר המושבים נקבע לפי ייצוג יחסי. מספר מושבי הרייכסטאג השתנה מדי בחירות מכיוון שהם היו תלויים במספר הקולות ולא באחוזם, ביחס של מושב אחד לכל 60,000 קולות. כך, ב-1919 כללה האספה הלאומית של ויימאר 421 חברים, ואילו ב-1933 היו לרייכסטאג האחרון של רפובליקת ויימאר 647 מושבים.
I Knew You Were Trouble
ביקורת
השיר קיבל ביקורות חיוביות בדרך כלל מטעם מבקרי המוזיקה, ששיבחו את האופי המיינסטרימי שלו, אם כי רבים ציינו שלסוויפט אין הרבה ניסיון במוזיקת דאבסטפ. מבקר ניו יורק טיימס, ג'ון קרמניקה, שיבח את השיר, כינה אותו "אחד משירי הפופ הגדולים [של 2012]" וציין כי אלמנט הדאבסטפ "מגיע באמצע הדרך כמו כדור הריסה, ומשנה לא רק את השיר, אלא גם את הקריירה של סוויפט". מארק הוגאן מ-Spin השווה את השיר בחיוב לסינגל המוביל מהאלבום, "We Are Never Ever Getting Back Together", וכינה אותו "פופ מפולפל וקליט" ו"רחוק מאוד מקאנטרי המסורתי". הסוקר טען גם כי, "מכיוון שחלקים של הדאבסטפ הפכו יותר ויותר לתכונה נוספת בשירי הפופ, כמו אוטו-טיון או השתתפות של 2 צ'יינז כאמן אורח, מה שיש כאן הוא בסך הכול עוד קיס-אוף של סוויפט, בבגדי דאנס-פופ של דייוויד גטה". ריי רחמן מאנטרטיינמנט ויקלי כתב על השיר, "I Knew You Were Trouble הוא מאותו סוג של פופ-רדיו שהפך את הלהיט האחר של אלבומה הרביעי, 'We Are Never Ever Getting Back Together', למקום ראשון". לואיס קורנר מ-דיגיטל ספיי העניק לשיר ארבעה מתוך חמישה כוכבים והשווה: "כמו חמאת בוטנים וריבה, טיילור סוויפט ודאבסטפ אולי נראים בסתירה לתדמיתה המלאכית, אבל התוצאה טובה באופן מפתיע".
רייכסטאג (רפובליקת ויימאר)
בעלי זכות בחירה ונוהלי הצבעה
בבחירות לאספה הלאומית ברפובליקת ויימאר, התרחבה קבוצת בעלי זכות הבחירה באופן ניכר, מ-14,441,400 ב-1912 (הבחירות האחרונות לרייכסטאג של הקיסרות הגרמנית) ל-37,362,100 ב-1919, בעיקר מכיוון שניתנה לנשים זכות הצבעה ומכיוון שגיל ההצבעה ירד מ-25 ל-20. מי שלא יכלו לממש את זכות ההצבעה היו חיילים בשירות פעיל, אנשים המתגוררים בבתי הבראה או בבתי אבות וכאלה שנמצאים במעצר פלילי או קדם משפט. אזרחות הייתה צריכה להתקבל לפחות שנה אחת לפני יום הבחירות. תאריך הבחירות נקבע על ידי נשיא הרייך. לאחר נובמבר 1918 יום הבחירות צריך היה להיות יום ראשון או חג, בהתאם לדרישה סוציאל-דמוקרטית ארוכת שנים. הרייך חולק ל-35 מחוזות בחירות (Wahlkreis) שאוגדו ל-16 איגודי בחירות (Wahlkreisverband). המפלגות ערכו רשימת מועמדים לכל מחוז בחירות בו השתתפו וכן רשימת מועמדים ברמת הרייך.
I Knew You Were Trouble
ביקורת
ג'וסלין ונה מחדשות MTV תיארה את השיר כ"כאוטי", והסבירה כיצד "השיר נוגע בכל סוגות המוזיקה, ויש בו רגעים של פופ, קאנטרי ואפילו דאנס...". סם לנסקי מ-Idolator הביע תקווה בנוגע לשינוי של סוויפט משירי הקאנטרי האופייניים שלה, והסביר כי "ההוק לא מגיע מיד כמו ב-"We Are Never Ever Getting Back Together", אם כי מרטין עדיין הותיר את חותמו לאורך כל "Trouble", החל מהתזמור הבהיר והנוצץ, ועד למנגינה הנמרצת והידידותית לרדיו. יכול להיות שיש חלק קטן מאיתנו שמתגעגע לסגנון הישן של סוויפט, אבל כבר ברור שהוא נמצא במקום אחר באלבום - והכנסת מפיקי האול-סטאר הללו לתערובת מאפשרת לסוויפט להוכיח שהיא הרבה יותר מאשר רק ילדה עם גיטרה". כריס וילמן מהוליווד ריפורטר כינה את השיר, "שיר רוק אנד רול מעולה - ועוד אחד שיש בו רגש". ג'יימס ריד מהבוסטון גלוב השווה את השיר ל-"22", סינגל אחר מהאלבום, ואמר כי השירים "גורמים לסוויפט להישמע כאילו היא קייטי פרי כג'ואן ג'ט".
רייכסטאג (רפובליקת ויימאר)
בעלי זכות בחירה ונוהלי הצבעה
מחוז העניק מושב אחד ברייכסטאג לכל 60,000 קולות שהתקבלו בעבור רשימה מפלגתית (60,000 הקולות הראשונים הכניסו לרייכסטאג את המועמד הראשון ברשימה לפי דירוג המפלגה, 60,000 הקולות הבאים הכניסו את המועמד השני ברשימה וכן הלאה). יתרת הקולות הועברה לרמת איגוד הבחירות שמעל המחוז, שם צורפו יתרות הקולות מהמחוזות המרכיבים את האיגוד; בעבור 60,000 קולות כאלה, ניתן מנדט נוסף לרשימת המחוז שתרם את מרבית הקולות. יתרת הקולות מאיגודי הבחירה הועברה לרמה הלאומית, וגם ברמה זו, בעבור 60,000 קולות, התקבל מושב למפלגה שתרמה את מרבית הקולות.
I Knew You Were Trouble
ביקורת
ברולינג סטון, דורג השיר במקום ה-46 ברשימת "כל 206 השירים של טיילור סוויפט, לפי דירוג".
רייכסטאג (רפובליקת ויימאר)
בעלי זכות בחירה ונוהלי הצבעה
לנוהל בסיסי זה נוספו מספר כללים. החשוב שבהם היה שמפלגה תוכל לזכות במושבים רק אם היא קיבלה 30,000 קולות או יותר במחוז אחד לפחות. יתר על כן, רשימה ארצית לא תקבל יותר מושבים מהמספר בו זכתה ברמות הנמוכות יותר (מחוזות ואיגודים). כללים אלה קיפחו מפלגות קטנות שמצביעיהן היו מפוזרים בין אזורי הבחירה השונים ולא התרכזו באזורים מסוימים, ולמרות זאת נכנסו לרייכסטאג מפלגות רבות. מעבר למכשול של 30,000 קולות לא היה אחוז חסימה שמנע ממפלגה להיכנס לרייכסטאג (כמו הסף של 5% מקולות ההצבעה ברמה הארצית, הנהוג ברפובליקה הפדרלית של גרמניה כיום).
I Knew You Were Trouble
הצלחה מסחרית
לפני צאתו כסינגל שיווקי ב-9 באוקטובר 2012, השיר הופיע לראשונה במקום השלישי במצעד הבילבורד הוט 100, ובמקום הראשון במצעד השירים הדיגיטליים, עם 416,000 עותקים שנמכרו בשבוע הראשון שלו, ובכך הפך לשיר השני הנמכר ביותר של סוויפט בשבועו הראשון. בנוסף, "I Knew You Were Trouble" הפך לשיר ה-14 של סוויפט שנכנס לעשירייה הראשונה של מצעד הבילבורד הוט 100, ולשיר ה-11 שנחת בעשירייה הראשונה. לאחר שנכנס לעשירייה הראשונה של המצעד, והיה ללהיט הרביעי של סוויפט מהאלבום שעשה זאת, וכך הפכה סוויפט לאחת מהאמנים הבודדים עם 3 אלבומים רצופים שכללו ארבעה להיטים שהגיעו להישג זה. עם מכירות של 416,000 עותקים, הפכה סוויפט לאמנית הראשונה בהיסטוריה הדיגיטלית שהיו לה שני שירים שנמכרו מעל ל-400,000 עותקים בשבוע הראשון שלהם. כמו כן, זו הייתה הפעם הראשונה אי פעם שהיו לסוויפט שני שירים שמוקמו בחמישייה הראשונה של מצעד הבילבורד בו זמנית, יחד עם "We Are Never Ever Getting Back Together", שהיה במקום הראשון באותו השבוע. ב-27 בנובמבר 2012 יצא השיר כסינגל הפופ השני מ-Red, וחזר לעשירייה הראשונה ב-30 בדצמבר 2012. לאחר שנמכרו כ-582,000 מעותקיו, הגיע השיר בשיאו למקום השני במצעד, ונחסם על ידי "Locked Out of Heaven" של ברונו מארס מלהגיע למקום הראשון, וכך השתווה השיר לסינגלים שהוציאה סוויפט בעבר, "You Belong with Me" (שנת 2009), ו-"Today Was a Fairytale" (שנת 2010), שהגיעו גם הם בשיאם למקום השני במצעד. המכירות הדיגיטליות לשבוע של השיר נעשו לרביעיות הטובות ביותר בכל הזמנים. השיר שהה 16 שבועות לא רצופים בעשירייה הראשונה, והשתווה ל-"You Belong with Me" כלהיט ששהה בעשירייה הראשונה לתקופה הארוכה ביותר של סוויפט, ו-36 שבועות במצעד בסך הכל, מה שהופך אותו לסינגל ששהה לתקופה הארוכה ביותר במצעד מתוך Red. השיר הוסמך לתואר פלטינה מחומשת על ידי איגוד תעשיית ההקלטות האמריקאי בדצמבר 2013, והגיע ל-5 מיליון מכירות עד לשנת 2014. ביולי 2018 הוסמך לתואר פלטינה משובעת על מכירות של שבעה מיליון עותקים בארצות הברית. נכון ליולי 2019, נמכרו ממנו כ-5.42 מיליון עותקים טהורים במדינה.
רייכסטאג (רפובליקת ויימאר)
נשיאים ומועצת הזקנים
נשיא הרייכסטאג וסגניו ("נשיאוּת הרייכסטאג") נבחרו על ידי חברי הרייכסטאג בתחילת תקופת הכהונה. על פי מנהג הפרלמנט, בדרך כלל נבחר לתפקיד נציג מן המפלגה הגדולה ביותר ברייכסטאג. הנשיאוּת נתמכה על ידי מועצת הזקנים (Ältestenrat), גוף שכלל את נשיא הרייכסטאג, את סגניו ו-21 חברים שמונו על ידי מפלגות הרייכסטאג, בהם נכללו בדרך כלל יושבי הראש של המפלגות. מי ששימשו בתפקיד יושב ראש המועצה היו הנשיא או אחד מסגניו. הגוף היה אחראי להגיע להסכמה בין הצדדים על סדר היום ותוכניות עבודה. עם זאת, הסכמים אלה לא היו מחייבים מבחינה משפטית. מועצת הזקנים מינתה את יושבי ראש הוועדות ואת סגניהם, וכן החליטה בנושאים ארגוניים מסוימים. למרות סמכויותיה המוגבלות, הייתה למועצת הזקנים חשיבות ניכרת לתפקודו של הפרלמנט. למעשה, משימותיה היו דומות לאלו של מועצת הזקנים בבונדסטאג הגרמני המודרני.
I Knew You Were Trouble
הצלחה מסחרית
השיר זכה להצלחה מסחרית ברחבי העולם והגיע לעשירייה הראשונה בעשר מדינות. "I Knew You Were Trouble" הפך ללהיט החמישי של סוויפט שהגיע לחמישייה המובילה במצעד הקנדי, אחרי "Love Story", "You Belong with Me", "Today Was a Fairytale" ו-"We Are Never Ever Getting Back Together". בשיאו, הגיע השיר למקום השני במצעד, בו שהה במשך שבועיים לא רצופים, במהלך שבוע הבכורה שלו, וב-12 בינואר 2013, כאשר נחסם מלהגיע לראש המצעד על ידי "Scream & Shout" של ויל.איי.אם ובריטני ספירס. באותה התקופה, השתווה השיר ל-"Love Story" ו-"Shake It Off" כשירים היחידים של סוויפט שהגיעו למקום השני במצעד הסינגלים הבריטי ב-19 בינואר 2013. בנוסף, הפך "I Knew You Were Trouble" לשיר השביעי של סוויפט שהגיע לעשירייה הפותחת של המצעד האוסטרלי, והשני שהגיע לחמישייה הראשונה מתוך Red, כאשר הגיע למקום השלישי. השיר הפך לסינגל המוצלח ביותר של סוויפט במצעד הדני, לאחר שהגיע למקום השלישי, ועקף את "Love Story" שהגיע למקום ה-16, והיה השיא הקודם של סוויפט במצעד. השיר הגיע בשיאו במקום השלישי במצעד הניו זילנדי, ושהה במקום זה במשך שלושה שבועות רצופים.
רייכסטאג (רפובליקת ויימאר)
תוצאות הבחירות
בין 1919 ל-1933 התקיימו מערכת בחירות אחת לאספה הלאומית המכוננת ושמונה לרייכסטאג. בעוד מפלגות המרכז הפוליטי שלטו ב-1919 (המפלגה הסוציאל-דמוקרטית של גרמניה (SPD), מפלגת המרכז והמפלגה הדמוקרטית הגרמנית (DDP)), המפלגות של רפובליקת ויימאר התאפיינו בפיצול, ולקראת סוף הרפובליקה גם ברדיקליזציה גוברת (שהתבטאה במפלגה הקומוניסטית של גרמניה (KPD) ובמפלגה הנאצית (NSDAP)).
I Knew You Were Trouble
וידאו קליפ
הצילומים לווידאו קליפ הנלווה לשיר החלו ב-18 בנובמבר 2012 בלוס אנג'לס, קליפורניה. יומיים לאחר מכן, עלו תמונות מסט הצילומים לרשתות החברתיות, בהן מופיעה סוויפט במראה רוקרי ובשיער ורוד. הקליפ, שבוים על ידי אנתוני מנדלר, הוקרן בבכורה עולמית ב-13 בדצמבר 2012 ב-MTV כחלק מחגיגת השבוע בערוץ ליום הולדתה של הזמרת. את מושא אהבתה של סוויפט בקליפ מגלם ריב קרני, שכיכב בסרט "Spider-Man: Turn Off the Dark" בתפקיד פיטר פארקר / ספיידרמן. מספר שעות לפני צאת הקליפ פורסמה הצצה באורך 25 שניות באתר MTV.com. הקליפ לשיר הושווה ל-"Ride" של לנה דל ריי, שבוים גם הוא על ידי מנדלר. במגזין רולינג סטון צוין הדמיון בין הקליפ של סוויפט לבין הקליפ לשיר "We Found Love של ריהאנה וקלווין האריס משנת 2011. הקליפ זכה בפרס הווידאו קליפים של MTV בקטגוריית "הקליפ הטוב ביותר של אישה" במהלך טקס פרסי הווידאו קליפים של MTV לשנת 2013, והיה מועמד גם בקטגוריית "קליפ השנה". זו הייתה הזכייה השנייה של סוויפט בקטגוריה, לאחר שזכתה בפרס בשנת 2009 עם השיר "You Belong with Me".
רייכסטאג (רפובליקת ויימאר)
סוף הרפובליקה
הסמכויות שניתנו לנשיא הרייך בסעיפי החוקה 48 ו-25 (גזירות חירום ופירוק הפרלמנט) אפשרו את מה שכונה "הקבינטים הנשיאותיים" (Präsidialkabinette) משנת 1930 ואילך, כאשר נשיא הרייך וממשלת הרייך עשו במידה רבה את עבודת החקיקה במקום הרייכסטאג. הנוהג קיבל חיזוק בהצלחות האלקטורליות של המפלגה הנאצית האנטי-רפובליקנית והמפלגה הקומוניסטית של גרמניה, שיחד היה להם רוב ברייכסטאג לאחר הבחירות לרייכסטאג ב-31 ביולי 1932. ב-1933 השתמשו הנציונל-סוציאליסטים בשני הסעיפים החוקתיים, יחד עם היכולת להעביר את תפקיד החקיקה מהרייכסטאג לממשלה באמצעות חוק הסמכה, כדי להקים דיקטטורה. בעקבות האיסור על קיום מפלגות שמאל, הפירוק העצמי הכפוי של מפלגות המרכז והימין באביב 1933, וחקיקת החוק נגד הקמת מפלגות (14 ביולי 1933), הפכה את הרייכסטאג לפרלמנט חותמת גומי חד-מפלגתי, שנשלט על ידי ה-NSDAP (המפלגה הנאצית). מושבו האחרון נערך ב-26 באפריל 1942.
I Knew You Were Trouble
עלילה
הקליפ מתחיל כשסוויפט מדברת באיטיות ומתוודה על כמה דברים. בהמשך, היא מתעוררת במדבר נטוש, מוקפת באשפה ופסולת, ובפניה יש איפור כהה. פלשבקים מציגים אותה ואת בן הזוג שלה מבצעים פעולות יומיומיות שונות, תוך שבאחת הסצנות הוא מעניק לה שרשרת במתנה. כל הסצנות מצביעות על כך שהזוגיות שלהם טובה, אך בהמשך מתברר כי היא רעילה, לכאורה. בעודו חונה את המכונית, הוא רוכן לעברה על מנת לנשק אותה ומשטרה מגיחה למקום. לאחר מכן, הוא פותח במאבק אלים במועדון, וכתוצאה מכך שניהם נפצעים. ישנן סצנות בהן ניתן לראות את סוויפט בתוך חדר שירותים מוזנחים, כשהיא מביטה במראה ושרה את השיר. בעודה חוזרת מחדר השירותים, היא מבחינה כי הוא מנשק כמה בנות. הסצנה מסתיימת כשהוא מביט בה באדישות. בסצנה אחרת, היא נופלת ארצה, ובסוף הקליפ ניתן לראותה כשהיא משליכה את השרשרת שהעניק לה.
הופעה
סוויפט ביצעה לראשונה את השיר בטקס פרסי המוזיקה האמריקאית 2012. כחלק מסיבוב ההופעות "The Red Tour", הופיעה סוויפט באוסטרליה, וביצעה את השיר בתוכנית הבוקר האוסטרלית "טודיי", ולאחר מכן בטקס פרסי המוזיקה האוסטרלית. בהמשך ביצעה את השיר בכיכר טיימס בערב השנה החדשה ב-Rockin Eve. בהמשך, היא ביצעה את השיר בשידור חי בטקס פרסי המוזיקה הבריטית 2013, שהתקיים ב-20 בפברואר 2013. ארון פרסלי ממגזין פיפל השווה את ההופעה לזו של הזמרת-יוצרת האמריקאית ביונסה, במהלך מופע המחצית של סופרבול XLVII. ביילי ניילס מהוליווד לייף כתב ביקורת חיובית על ההופעה ואמר "על ההופעה של סוויפט עם "I Knew You Were Trouble" בטוח ידברו עוד ימים". יומיים לאחר מכן, ביצעה סוויפט את השיר במופע של גרהם נורטון. בנוסף, היה השיר חלק קבוע מרשימת השירים של סיבוב ההופעות "The Red Tour" וכן בסיבוב ההופעות "The 1989 World Tour".
סוויפט ביצעה בהפתעה גרסה אקוסטית לשיר במסגרת סיבוב ההופעות החמישי שלה, "Reputation Stadium Tour", במהלך ההופעה הראשונה במנצ'סטר וההופעה בפרת' שבאוסטרליה. ב-9 בספטמבר 2019, ביצעה את השיר באופן חד-פעמי במהלך City of Lover שהתקיים בפריז, צרפת.
במהלך טקס פרסי המוזיקה האמריקאית 2019, שהתקיים ב-24 בנובמבר 2019 בלוס אנג'לס, ביצעה סוויפט מאשאפ של כמה מלהיטיה, בהם "I Knew You Were Trouble".
גרסאות כיסוי
לאורך השנים זכה השיר לשלל גרסאות כיסוי שבוצעו על ידי אמנים שונים. באוקטובר 2012, ביצעו צמד הפופ מייגן וליז גרסת כיסוי לשיר. להקת האינדי הקנדית Walk Off The Earth הקליטה גרסת א-קפלה לשיר. נכון לפברואר 2021, גרסתם לשיר זכתה ללמעלה מ-38 מיליון צפיות ביוטיוב. בנובמבר 2012, הזמר-יוצר והראפר סמי אדמס פרסם רמיקס לשיר. הזמר-יוצר האנגלי טום אודל ביצע גרסת כיסוי לשיר ב-Live Lounge של BBC רדיו 1. השחקנית והזמרת האמריקאית אריאל וינטר הקליטה גם היא גרסת כיסוי לשיר. הזמר-יוצר הבריטי אד שירן הקליט גרסה אקוסטית לשיר. בשנת 2013, ביצעה הזמרת-יוצרת האנגלייה ג'סי ג'יי גם היא גרסת כיסוי לשיר ב-ב-Live Lounge של BBC רדיו 1. בנוסף, להקת הרוק The Animal in Me, להקת המטאל Past Inhale ולהקת המטאלקורן We Came as Romans, ביצעו גם כן גרסאות כיסוי לשיר.
ביוני 2013, משתתפת "דה וויס ארצות הברית", מישל שאמואל, ביצעה גרסת כיסוי לשיר לאחר שלמדה אותו בסיוע של סוויפט עצמה. הגרסה נכנסה לעשירייה הראשונה של חנות האייטונס בתוך 24 שעות בלבד.
קרדיטים
הקרדיטים לקוחים מהערות האלבום של Red.
(בעברית: ידעתי שהיית צרה (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "I Knew You Were Trouble" משנת 2012, היא הרצועה הרביעית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם מקס מרטין ושלבאק. "" כולל את אותן המילים, ההפקה והמכשור של "I Knew You Were Trouble" המקורי.
כשרות בד"ץ העדה החרדית
ועד הכשרות של העדה החרדית הוא גוף כשרות פרטי הפועל בישראל כחברה בע"מ תחת השם "ק.ד.ש. שירותי דת", וכפוף להנהגה הלכתית של העדה החרדית. מותג ההכשר נחשב כיום לאחד הפופולריים ביותר בקרב הציבור החרדי בישראל.
מערך הכשרות של "העדה החרדית" כולל תחת סמכותו שני גופי כשרות עיקריים: ועד הכשרות האחראי על ההשגחה במפעלי מזון ומסעדות ובראשו עומד כיום הרב אברהם יצחק אולמן; וועד השחיטה המנהל מערך השגחה על משחטות ומוצרי בשר כשר, ובראשו הרב שמואל ברנדסדורפר.
ההכשר מיועד בעיקר לחרדים ושומרי תורה ומצוות שאינם מסתמכים על הכשרים אחרים, הקריטוריונים של בד"ץ העדה החרדית למתן הכשר נחשבים למחמירים בהלכה. בהתאם לחוק איסור הונאה בכשרות, נאסר על מערכת הכשרות, ככל גופי הכשרות הפרטיים, להשתמש במילה "כשר" באישורים שהיא מוציאה, ולכן הסמליל שלה מציין רק שהמוצר נמצא "בהשגחת הבד"ץ של העדה החרדית".
היסטוריה
מערכת הכשרות פועלת משנת תרע"ז ועם השנים התרחב היקף הפעילות שלה. בשנת 1966 דווח על קשרים עסקיים שמערך הכשרות מקיים עם מפעלים בתעשייה הישראלית. כיום מחזיק ועד הכשרות מערך של משגיחי כשרות בארץ ובעולם הפועלים במגוון רחב של מפעלי מזון וכלי אוכל.
התנהלות כלכלית
גוף הכשרות פועל באמצעות חברה בע"מ בשם 'ק.ד.ש. שרותי דת קהילה חינוך וכשרות בע"מ', חברה שהוקמה בקיץ 2000 במקום עמותה שפעלה קודם לכן. מנכ"ל החברה הוא הרב גבריאל פופנהיים.
מרבית הכנסות החברה מתקבלות מתשלומים המועברים מחברת מ.ב. גלאט עוף למהדרין, שעוסקת בשיווק בשר עוף בכשרות בד"ץ העדה החרדית. ועד הכשרות נותנת הכשר להרבה מוצרים בשוק הישראלי, בין החברות והמפעלים שעליהם מפקחת מערכת הכשרות ניתן למצוא את: תנובה, טרה, אסם, עלית, טמפו, מאפיות אנג'ל וברמן.
בגלל ההשלכות הרחבות שיש להסרת הכשר ממפעל לייצור מזון, מרכז ועד הכשרות של העדה החרדית כח רב.
ההסכם עם רשות המסים
בשנת 2000 נחתם בין החברה לבין רשות המיסים הסכם חריג שלפיו יותר לחברה לנכות מרווחיה הוצאות שנועדו להגשת הכנסות ללא צורך באסמכתאות (כדוגמת קבלות או תלושי שכר) בשיעור של עד 35% מכלל ההכנסות.
הסכם חריג זה הוסבר ברצון להעביר את פעולת ועד הכשרות ממעמד של עמותה, שאינה משלמת מיסים על פעולותיה, למעמד של חברה בע"מ, לטובת עובדיה שהועסקו עד אז באופן בלתי-רשמי וללא זכויות סוציאליות, על רקע מאפייני התנהלות חברתיים וכלכליים ייחודיים לעדה החרדית.
בעקבות סכסוך שהתגלע בין רשות המיסים לבין החברה על רקע שומות המס שלה בשנים הבאות, נדון תוקפו של הסכם זה בבית המשפט המחוזי בתל אביב. בפסק דינה של השופטת מיכל אגמון גונן הוכר תוקף ההסכם, אך ניתנה למדינה אפשרות לבטלו בעתיד
כשרות הבשר לשיטת הבית יוסף
לדברי הבד"ץ וועד השחיטה מחמירים בשחיטה ובדיקה לפי כל השיטות ולכן מוצריהם כשרים גם לספרדים המחמירים כדעת הבית יוסף. בדצמבר 2020 התפרסם מכתב של הרב שלמה משה עמאר כי היה במשחטות של העדה החרדית והתבונן בעבודתם והבשר מותר גם לספרדים. הראשון לציון הרב יצחק יוסף כתב בכ' בכסלו תשע"ו שבעופות אפשר לסמוך על כל ההכשרים של כל בד"ץ. מאידך, התבטא הרב יצחק יוסף כמה פעמים במהלך שיעורו השבועי כי הבשר של העדה אינו טוב לספרדים, לכאורה כדי לחזק את בד"ץ בית יוסף של אביו הרב עובדיה יוסף.
פעילות נוספת
מלבד שירותי כשרות, מספק הבד"ץ גם שירותי רישום נישואין, ועוד מספר גופים קטנים. בראש חלק מהגופים עומדים דייני הבד"ץ.
כמו כן פועלות ועדות שונות לטיפול באתגרים הלכתיים העומדים על הפרק.
ועדות נוספות
במסגרת מערכת הכשרות קיימים גופי השגחה נוספים: "לשכת סת"ם" – לשכה העוסקת בתשמישי קדושה, "ועד השמיטה", ועד לענייני השקעות ופיננסים, ועד העירובין שמתקין עירוב בירושלים, בית שמש ומירון, ועוד מספר גופים קטנים. בראש חלק מהגופים עומדים דייני העדה.
ועד השמיטה
בשנת השמיטה, מקיים בד"ץ העדה החרדית מערכת השגחה ענפה לפירות וירקות, המסתמכת על יבול נוכרי בלבד. הבד"ץ מתנגד הלכתית להיתרים של היתר מכירה ואוצר בית דין.
ביקורות
חלק מנטורי קרתא רואים פשרה אידאולוגית בכך שהבד"ץ נותן הכשר לגופים המזוהים עם הציונות ובפרט עם הקיבוצים, כמו "תנובה", והם מפעילים מחלבה עצמאית. ישנם חרדים קיצוניים המותחים ביקורת על כך שהעדה החרדית נותנת הכשר למוצרי "מותרות" (כמו ממתקים, מסעדות ואוכל מוכן לפסח), דבר שהרב פנחס אפשטיין ורבנים נוספים התנגדו לו בעבר.
בשנת 2011 פרסמו הרב משה ברנדסדורפר מרבני חסידות תולדות אברהם יצחק והאדמו"ר מאמשינוב שלדעתם יש להימנע מאכילת בשר בהשגחת הבד"ץ בשל בעיות הלכתיות וזריקות העלולות להטריף את העוף. התנגדות זו הפתיעה רבים כיוון שגם הרב ברנדסדורפר הבן וגם האדמו"ר מאמשינוב מחשיבים את עצמם כתלמידיו של הרב מאיר ברנדסדורפר - מייסדו של ועד השחיטה.
בשנת 2018 התפרסם תחקיר על פיו הבד"ץ לא מאפשר ליוצאי יהדות אתיופיה לגעת ביין ביקבים שתחת השגחתו, בשל פקפוק ביהדותם ומחשש סתם יינם. בתגובה, הרב יצחק יוסף אמר: "ספק גדול אם ניתן לסמוך על גוף כשרות הרואה עצמו כמחמיר כביכול ומיקל בהלבנת ובשפיכות דמים של יהודים אחרים רק בשל צבע עורם".
יוסף בן עמראן
יוסף בן עמראן (המאה ה-12) היה דיין בעיר סיג'ילמסה שבמרוקו וידידו הקרוב של רבי אברהם אבן עזרא.